امریکانین پرزیدنتی دونالد ترامپ آغ ائوده قطر امیری شیخ تمیم بن حمد بن خلیفه آل ثانی ایله گؤروشدو.
ترامپ ایله شیخ تمیم گؤروش‌دن اول مطبوعات نماینده‌لرینه گونده‌لیک‌دکی مسئله‌لره دایر آچیقلاما‌لار وئردی‌لر.
قطر امیرینه "دوستوم" دئیه خطاب ائدن ترامپ:"اورتا دوغونون بو بؤلگه‌سینده بیرلیک اوچون چالیشیریق و چوخ اهمیت‌لی ایرلیلییش‌لر وار" دئدی.
قطرین امریکادان کول‌لی میقداردا یئنی سلاح‌لار آلماغا قرار وئردیگینی وورغولایان ترامپ ایکی اؤلکه‌نین بیر چوخ ساحه‌ده بیرلیکده و چوخ یاخشی ایشلدیگینی قئید ائتدی.
تروریزمین مالیلشدیریلمه‌سی موضوع سون‌داکی پروسئس‌لره ده توخونان امریکا پرزیدنتی: "بیرلشمیش عرب امیرلیک‌لری، سعودی عربیستانی، قطر و بعضی دیگر اؤلکه‌لر ترورو مالیلشدیرمگی دایاندیریر" دئدی.
قطر امیری شیخ تمیم: "بیز تروریزمی مالیه‌لش‌دیرن شخص‌لره قارشی تولرانت‌لیق نوماییش ائتدیرمه‌میشیک و ائتدیرمیجییک. بولگه ده تروریزمین مالیلشدیریلمه‌سی‌نین دایاندیریلماسی مسئله‌سینده امریکا ایله بیرلیکده فعالیت گؤستریریک" دئیه دانیشدی.
شیخ تمیم سوریه-ده کی شیمیایی سلاح هوجومون‌دان سونراکی پروسئس‌لره ده دقت چکه‌رک: "بو گون سوریه خالقی‌نین چکدیگی آغری-آجی‌دان دا دانیشاجاغیق. من و پرزیدنت ترامپ بو مسئله‌نین درحال بیتمه‌سی‌نین طرفداریییق. بیر محاربه‌نین گوناهکارینا و اؤز خالقی‌نین یاریم میلیون‌دان آرتیق اینسانی‌نین اؤلومونه سبب اولان بیرینه گذشته گئتمیجییک" دئدی.
شیخ تمیم امریکا ایله قطر آراسیندا 125 میلیارد دو‌لارلیق اقتصادی امکداش‌لیق‌دان دا دانیشدی، بو رقمین ایکی دفعه چوخالماسی اوچون سعی گؤستردیک‌لرینی دیله گتیردی.
قطر امیری قطر بحرانی و کؤرفز امکداش‌لیق شوراسی‌نین عضو اؤلکه‌لری آراسین‌داکی پروبلئم‌لرین حلی اوچون ترامپا تشککور ائتدی.
